  Виталий Пронин Ижевскысь Михаил Калашников нимо техникая Кун университетын ӵем кылоно пӧртэм кылъёсын вераськонэз. Татын Германиысь, Венгриысь, Словакиысь, Чехиысь, Египетысь, Сириысь но мукет матысь но кыдёкысь кунъёсысь студентъёс но преподавательёс. Нош таяз толэзе кык арня ӵоже чузъяськиз мадьяр кыл. ИжГТУ ас дораз куное ӧтчаз Венгриысь Печ городысь Технологиосъя университетысь делегациез. Кунгож сьӧрысь егит куноос тодматскизы Ижевскысь вузлэн улэм-вылэменыз, дышетскон программаосын, луонлык утчазы магистатурая яке аспирантурая стажировкаез асьме дорын ортчыны. Тодматскизы Удмуртилэн шоркареныз, вуылӥзы Лудорвайысь музее, пыразы М. Калашников нимо музей-комплексэ, экскурсиен ветлӥзы Казане, тодматскизы дуннеысь студентъёслэн 27-тӥ Универсиадазы ортчоно интыосын. Мадьяр студентъёслы кельшем асьме дорын.ИжГТУ-ысь дышетонъя но наукая проректор Александр Еленский верамъя, Печ городысь университет но асьме вылӥ дышетсконни азьвылгес ик шунытэсь кусыпъёс радъязы ни. Юнме шат отысь вице-ректорлы Роберт Габриельлы но профессорлы Йожеф Орбанлы ИжГТУ-лэн дано профессор ним сётэмын.Иван Аркашев Теги: Венгрия ИжГТУ МихаилКалашников Печ  